Ronke Giwa-Onafuwa

Ronke Giwa-Onafuwa, ku ma ñọ dọ Ronnie G, chi adu inabali tẹ ejugede oji radio ki kwi Nijiria I gb'uluko eyi Nigerian Broadcasting Award for Most Popular Radio Personality (Southwest Zone).

 Abakwanẹ ọlayi nwu kpai Ukọchẹ 
Ma fu Ronke Giwa bi yi Lagos State, Nijiria. I lo ti Lagos State University ugbo ki ch'ukọchẹ English language kpai literature. Anubi lẹ i lo t'ojanẹ London ugbo ki ch'ukọchẹ music performance and production yi London Centre todu eli kia kọ adiko lẹ. Ẹgba ki dabi wa Nijiria, i lo ti University of Ibadan ugbo ki gb'ọtakada master degree efu Communication and Language Arts.

 Ukọlọ 
Ronke Giwa dama kpai broadcasting industry ẹgba ki dẹ kpai National Youth Service Corps (NYSC) yi Ibadan. I ch'ukọlọ kpai Splash FM efewo Ibadan uña radio presenter kw'ọdọ 2009, manyi i la ch'agboji digital media unit. I la chẹnẹ ki gw'ọnyi icholo ududu k'amonẹ wewe mọ ku ma dọ Morning Splash'".

Iko ki bọ ya ñọ t'ọtakada manyi i chẹnẹ ki k'ọtakada meji: Lara's Lessons kpai Lulu Learns.

Ronke Giwa ch'ukọlọ kpai Splash FM ọdọ mẹgwaka. Efu ochu ẹgweji efu ọdọ 2020 i kwefu radio station, todu ki neke rulẹ no ukọlọ nwu ki gbọgba nyọgba.

Anubi ki kwefu integrity station, i dama kpai Vintage Fm efewo Ibadan, anubi lẹ ma mu du dago uña agboji ma chaka ọmọ todu ki chẹnẹ ki meju ki agba ọtakada inabali nyọnyọ.

Ọjọ ẹkeji efu ochu ẹta efu ọdọ 2024 Ronke Giwa ka kakini i ñọ defu Vintage FM oji iga kpai ọla, i ka kakini i ñọ neke ch'ukọlọ ugbo ku ma kpibe ki ma dama kpai uña ki dẹ-n.

 Ọlayi nwu 
Ronke Giwa jẹ ki nẹ Adebajo Onafuwa ọjọ ẹlẹlẹ efu ochu ẹkẹfa  efu ọdọ 2016.  Ma nẹ amọma mẹta.

 Bibliography 

 Lara's Lessons: ọtakada ọlayi lefu eju agbadufu.
 Lulu Learns: ọtakada abimọtọ.

 Awards and nominations 

 Pacesetters Entertainment and Recognition Award: Best Newscaster 2017 and 2019.
 Nigerian Broadcasting Award for Most Popular Radio Personality (Southwest Zone).

 References